**Celtic Park** er hjemmebanen til det skotske fotballaget Celtic FC. Stadionet ligger i bydelen Parkhead i Glasgow i Skottland. Celtic-fansen kaller banen for *Paradise*. Celtic Park er det største fotballstadionet i Skottland, med en kapasitet på 60 832.

Celtic Park er den idrettsarena i Skottland med nest største tilskuerkapasitet, etter rugbybanen Murrayfield Stadium i Edinburgh, og den sjette største på De britiske øyer, etter Murrayfield, Old Trafford, Twickenham, Wembley og Millennium Stadium.

Historie
--------

Utdypende artikkel: Celtic-supportere

Celtic ble stiftet i november 1887, og det første Celtic Park lå på det nordøstlige veikrysset Springfield Road og London Road i Parkhead på en leid tomt fra 1888, hvor det første stadionet ble bygget på dugnad i løpet av seks måneder. Åpningskampen var mellom Hibernian og Cowlairs. Celtic spilte sin første kamp her 28. mai 1888 mot Rangers, en kamp hjemmelaget vant 5–2. Den første internasjonale kampen var en British Home Championship-kamp mellom Skottland og Irland 28. mars 1891.

Fra kampen mellom Skottland og England på Celtic Park 7. april 1894 under det britiske mesterskapet
Da landeieren økte den årlige tomteleien fra £50 til £450 i 1892, måtte klubben flyttet til et nedlagt teglverk, ca. 200 meter fra den tidligere banen. Denne tomten ble utviklet til en oval formet arena med hovedsakelig skrånende ståtribuner. Hovedtribunen ble tegnet av Archibald Leitch, og han har designet hjemmebanene til Rangers, Sunderland og Everton, tilsammen rundt 20 baner i Storbritannia. Gressmatten på det nye stadionet ble importert fra det irske grevskapet Donegal av den irske nasjonalisten Michael Davitt og plantet med shamrocks. Den nye banen åpnet 20. august 1892. Det nye anlegget ble en umiddelbar suksess. En journalist skrev at flyttingen var som å «dra fra gravlunden til å komme inn i paradiset» («leaving the graveyard to enter paradise», noe som førte til at banen fikk kallenavnet «Paradise». Åpningskampen på det nye stadionet var en kamp mellom Celtic og Renton 20. august 1892.

Stadionet fikk umiddelbart høye tilskuertall og billettinntekter. 45 107 tilskuere var blant annet tilstede på kampen mellom Skottland og England i det britiske mesterskapet i 1894. I 1897 kjøpte Celtic tomten for £100 000.

I 1927 brant den gamle Main Stand, og en ny med 4 800 seter ble åpnet i 1929.

Main Stands fasade ble nyoppbygget til klubbens 100-årsjubileum i 1988. Statuen av Broder Walfrid (nede til venstre) ble reist i 2005.
Tilskuerrekorden ble satt under et Old Firm-oppgjør 1. januar 1938, med 83 500 tilskuere. Blant annet som følge av Celtic' sportslige suksess under Jock Stein, økte tilskuertilslutningen til Celtic, og Celtic Park var under stadig utvidelse i årene 1957 til 1971. Blant annet ble tribunene utvidet og etter hvert overbygget, de brennbare tregulvene ble erstattet av betong og seter ble montert. Flombelysning ble installert i 1959 og ble første gang brukt i en treningskamp mot Wolverhampton 12. oktober 1959.

Taylor-rapporten innførte et krav om at alle større klubber bare skulle ha sitteplasser, og i august 1994 var alle ståplasser erstattet med sitteplasser. Dette reduserte tilskuerkapasiteten til 56 500. Celtic var i økonomiske problemer tidlig på 1990-tallet, og Celtic Park ble ikke videre utviklet før Fergus McCann overtok klubben i mars 1994. Han utarbeidet en plan for å rive de gamle ståtribunene og utvikle et nytt stadion med sitteplasser. Denne oppgraderingen ble gjennomført i ulike faser, og var gjennomført i august 1998. Sesongen 1994-95 spilte derfor Celtic sine hjemmekamper på Hampden Park til Celtic Park ble klargjort for publikum igjen.

Videre utvikling
----------------

I en bok fra 1996 hevdet den engelske forfatteren og historikeren Simon Inglis at omgivelsene rundt Main Stand var et området i bymessig forfall som kunne minne om Belfast under konflikten i Nord-Irland. Det er blitt utarbeidet utviklingsplaner, som blant annet inkluderer sanering av gamle bygninger og oppføring av nye, blant annet billettkontor og butikk, særlig fram mot Samveldelekene i 2014. Disse utviklingsplanene er blitt kalt «Celtic-triangelet» ('Celtic Triangle'). Siden 2005 har statuer av Broder Walfrid, Jimmy Johnstone og Jock Stein blitt reist foran Main Stand.

Celtic har vurdert et omfattende utvidelse av Celtic Parks publikumskapasitet gjennom en utbygging av Main Stand. En videreføring av to-etasjestribunene fra de tre andre sidene vil gi Celtic Park en publikumskapasitet på nesten 75 000 tilskuere. Celtics administrerende direktør Peter Lawwell uttalte i april 2007 at ytterligere 8 000 kunne bli føyd til kapasiteten, men dette har så langt ikke blitt ansett for å være kostnadseffektivt. I september 2011 innledet Celtic et arbeid for å utrede om det kunne bli etablert en seksjon for «safe standing» på Celtic Park. Det ikke er noen lov for forbyr dette i Skottland, i motsetning til i England, men skotsk fotballs interne regler har hindret klubbene fra å etablere slike, men dette kan endres med 2/3 flertall av klubbene. I november 2011 uttalte direktøren for det daværende Scottish Premier League, Neil Doncaster at han var åpen for å diskutere spørsmålet om «safe standing» og ønsket at dette ble utredet videre.

Annen bruk
----------

Celtic Park er det stadionet i Skottland som mer mest benyttet som hjemmearena for det skotske landslaget etter hovedarenaen Hampden Park. I tillegg ble finalene i Scottish Cup i 1993 og 1998, samt finalene Scottish League Cup i 1993, 1996 og 1998 spilt på Celtic Park, da Hampden Park var under ombygging. Finalen iScottish League Cup og Scottish Cup 2014 skal også spilles på Celtic Park lørdag 17. mai 2014 da Hampden Park vil være under arbeid for tilretteleggelse for Samveldelekene samme sommer. Før første verdenskrig ble også Celtic Park brukt til andre sportsbegivenheter, som shinty, mangekamp og verdensmesterskapet i banesykling i 1897. Det har også vært gjennomført katolske friluftsmesser.

Celtic Park har sporadisk blitt brukt som konsertarena, blant annet har The Who (1976), Bryan Adams (1992), Prince (1992) og U2 (1993) spilt der.

Samveldelekene i 2014 vil ha sin åpningsseremoni på Celtic Park.

Tribunedelene
-------------

* The Jock Stein Stand: Kapasiteten er på 13 006 og ligger på den vestlige enden av stadionet, kalles også «Celtic End».
* Lisbon Lions Stand: Kapasiteten er på 13 006 og ligger på den østlige enden av stadionet. Deler av denne er bortefansens tribune, og denne seksjonen kalles ofte «Rangers End».
* The North Stand: Kapasiteten er på 26 970 og som navnet tilsier ligger den på den nordlige delen av stadionet.
* The South eller Main Stand: Kapasiteten her er 7 850 og ligger på den sørlige delen av stadionet, sammen med garderobe- og kontorområdene

Referanser
----------

1. ↑  «Celtic Football Club». Scottish Professional Football League. Besøkt 11. november 2013.
2. ↑  Celtics årsmelding fram til 30. juni 2012
3. 1 2 3 4 5 6 7 8 9 10 11  Inglis, Simon: *Football Grounds of Britain*, side 432, Collins Willow, 1996 ISBN 0-00-218426-5
4. ↑  UK: Scotland McCann sells Celtic shares, BBC News 20. september 1999, besøkt 12. november 2013
5. 1 2 3  Classic Football - Celtic Arkivert 14. mars 2013 hos Wayback Machine. fifa.com
6. 1 2  «The Birth of Celtic». *Hibernianfc.co.uk*. Hibernian FC. 11. august 2009. Arkivert fra originalen 21. januar 2012. Besøkt 11. november 2013.  «Arkivert kopi». Arkivert fra originalen 21. januar 2012. Besøkt 11. november 2013.
7. 1 2  «Scotland A Squad». Skottlands fotballforbund. Besøkt 11. november 2012.
8. 1 2  Ferguson, Ron (3. november 2005). «What Walfrid is saying to fans today». *The Herald*. Herald & Times Group. Besøkt 11. november 2013.
9. 1 2  Inglis, Simon: *Football Grounds of Britain*, side 435, Collins Willow, 1996 ISBN 0-00-218426-5
10. ↑  Braiden, Gerry (7. desember 2009). «Makeover planned in Paradise». *The Herald*. Herald & Times Group. Besøkt 11. november 2013.
11. ↑  «Statue of Jimmy Johnstone unveiled». *STV*. STV Group (Scotland). 13. desember 2008. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 11. november 2013.  «Arkivert kopi». Arkivert fra originalen 11. november 2013. Besøkt 11. november 2013.
12. ↑  «Celtic unveil Jock Stein statue». *The Daily Telegraph*. Telegraph Media Group. 5. mars 2011. Besøkt 13. november 2013.
13. 1 2  «Strachan's not leaving for England – Lawwell». *Evening Times*. Herald & Times Group. 30. april 2007. Arkivert fra originalen 8. februar 2009. Besøkt 11. november 2013.
14. 1 2 3 4  «Celtic studying feasibility of standing area at Celtic Park». *STV*. STV Group. 23. september 2011. Besøkt 22. november 2011.
15. ↑  «SPL chief 'open-minded' on safe standing». *STV*. STV Group. 10. november 2011. Besøkt 22. november 2013.
16. ↑  Scotland Home Record by Venue, londonhearts.com (London Hearts Supporters' Club). 2004, besøkt 12. november 2013
17. ↑  Scottish League Cup final: Celtic Park hosts Aberdeen v Inverness, BBC Sport 5. februar 2014
18. ↑  Celtic Park to host 2013/2014 Scottish Cup final, BBC Sport 30. oktober 20113, besøkt 12. november 2013

Eksterne lenker
---------------

* (en) Celtic Park – kategori av bilder, video eller lyd på Commons Rediger på Wikidata
* Detaljer om Celtic Park (Parkhead), Glasgow WorldStadia.com
* Satellittbilde Google Maps
* Explore Glasgow - All round the city Arkivert 22. januar 2015 hos Wayback Machine. ScotCities.com - Tegninger av blant annet de gamle og de nye tribunene på Celtic Park
* Virtuell tur på Celtic Park Wantaco

| * v
* d
* r
Fotballstadioner i Skottland |
| --- |
| Scottish Premiership 2016–2017 | Caledonian Stadium **·** Celtic Park **·** Dens Park **·** Fir Park **·** Firhill Stadium **·** Ibrox Stadium **·** McDiarmid Park **·** Pittodrie Stadium **·** Rugby Park **·** New Douglas Park **·** Tynecastle Stadium **·** Victoria Park | Skottlands flagg |
| Scottish Championship 2016–2017 | Cappielow Park **·** Dumbarton Football Stadium **·** East End Park **·** Easter Road **·** Falkirk Stadium **·** Palmerston Park **·** Somerset Park **·** St. Mirren Park **·** Stark’s Park **·** Tannadice Park |
| Liste over fotballstadioner i Skottland |

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** GeoNames
 |